以前成日都喺九龍城嘅某間醫院做野，午餐最鍾意過嚟外賣聯發茶餐廳，餐廳老闆係澳牛嘅第二代，成個報告都好似澳牛咁，最重要係餐牌上面嘅所有野都令你好有親切感。你都呢度我最鍾意叫嘅係蛋治烘底，呢度嘅炒蛋好似話係用忌廉炒嘅，最鍾意食呢啲濕濕地嘅炒蛋，夠晒滑，但又唔會出水，真係冇乜邊度嘅炒蛋夠佢好食，外賣最緊要叫烘底，如果無的話個包好容易比啲蛋汁浸林，令到返去就唔好食。烘底之後個面脆卜卜， 又唔會過硬有冇燶味，不過＄22稍為貴左少少。